**אימון דמוקרטיה**

**יום הזיכרון לזכר ראש הממשלה יצחק רבין ז"ל**

**"לשחק לפי הכללים"**

מטרות:

1. החניך יבין כי היכולת שלו לשחק במשותף עם אנשים אחרים תלויה בזה שיש כללי משחק משותפים וברורים וכולם מסכימים לכך.
2. החניך יבין שגם מחוץ למגרש יש כללי משחק שכולם מחויבים לפעול לפיהם ושבאחריותו לשמור על כללי משחק אלו.
3. החניך יכירו את סיפור הרצח ויקשר בין שבירת כללי המשחק ושבירת הדמוקרטיה לרצח ראש הממשלה יצחק רבין ז"ל.

שיחת פתיחה:

* מי יודע מי היה יצחק רבין? למה הוא נרצח? מי רצח אותו?

**אימרי:** יצחק רבין שהיה ראש ממשלת ישראל, רצה לייצר בטחון לכלל החברה הישראלית ועסק בעשיית הסכמי שלום עם הערבים, היו לו תומכים רבים אך גם היו לו מתנגדים, שלא הסכימו לדרכו. יגאל אמיר, בחור צעיר, יהודי, מהרצליה, שלא הסכים עם רבין ודרכו החליט לקחת אקדח ולירות ברבין שלושה כדורים ולרצוח אותו ובכך להחליף את השלטון.

**למאמנת**: אנחנו לא רוצים להיכנס יותר מידי לפרטים, בעיקר לספר את הסיפור הכללי, לדבר על חשיבות שמירת הדמוקרטיה וכללי המשחק ואיך מתנגדים ולא מסכימים בצורה דמוקרטית.

גוף האימון:

**חימום** -

* תופסת עם כדור
* תפסוני עם כדורים

**מכין** –

* תירס חם - דמוקרטיה: תחרות בשתי קבוציות, שני טורים, הראשון בכל טור עומד עם כדור ובשריקה של המאמנת צריך לכדרר כמה שיותר מהר לדף A3 שנמצא 10 מ' ממנו ולכתוב מילה שקשורה לדמוקרטיה ולחזור עד שנגמר הזמן (דקה).

**עיקרי –**

* 'כדור בסיס' עם חוקים שונים ולא שווים – קבוצה אחת צריכה להתמסר שלוש פעמים לפני ההבקעה לשער
* כדור בסיס עם חוקים שווים

**כדור בסיס**: תחרות בין שתי קבוציות, משחקים על חצי מגרש רק.

חצי קבוצה בטור בקו החצי והחצי השני מפוזרים באזור המגרש.

קבוצת ההתקפה - אחד בועט את הכדור לגובה (חייב שהכדור ינחת בפעם הראשונה בשטח המגרש) וצריך לרוץ מסביב (לפזר שישה חישוקים מסביב) ולהשלים סיבוב לפני שהקבוצה השנייה מבקיעה (סיבוב שלם שווה נקודה). אם הקבוצה השנייה קרובה להבקעה לשער, האחד שבעט את הכדור יכול לעצור בתוך חישוק מסוים ולהמשיך בסיבוב הבא.

קבוצת ההגנה - החברים שמפוזרים בחצי צריכים להשתלט על הכדור גובה ולהבקיע את הכדור לשער, אם הכדור עבר את קו השער לפני שהשחקן מהקבוצית השנייה סיים סיבוב שלם ולא נמצא בתוף חישוק הוא פסול.

ברגע שכל השחקניות מהטור שעל קו החצי בעטו מחליפים תפקידים.

**מסיים –**

* משחק כדורגל עם חוקים מיוחדים שהשחקנים מקבלים מראש בפתק:
* מותר לך לתפוס ביד את הכדור
* מותר לך לעבור את הקו הלבן
* מותר לך להוציא חוץ איך שאת רוצה
* מותר לך לחבק שחקנים באמצע המגרש
* מותר לך להעזר בשופט ולמסור לו לדאבל פס

**דיון:**

* איך היה לכם לשחק ביחד שלכל אחד חוקים שונים?
* אפשר להנות ככה? אפשר בכלל לשחק ככה ביחד?
* מה צריך כדי שנצליח לשחק ביחד? (גבולות ברורים למה מותר ומה אסור וכללים החלים על כולם באופן שווה).

**אימרי**: זה אחד העקרונות הבסיסיים במדינה דמוקרטית- שלכולם יש את אותם כללי משחק וחייבים לשחק לפיהם ואנשים לא ישחקו לפי כללי המשחק המוסכמים לא יהיה אפשר לשחק יחדיו באותו מגרש.

* משחק רגיל עם חוקים שווים לכולם ואכיפתם ע"י השופטת (המאמנת).

**שיחת סיכום –**

**דיון**:

* מה הקשר בין מה שדיברנו בהתחלה- רצח ראש הממשלה יצחק רבין ז"ל לפגיעה בדמוקרטיה?

(יגאל עמיר שרצח את יצחק רבין שבר את כללי המשחק והתנגד בצורה אלימה וכוחנית ולא בצורה דמוקרטית).

* יש לכם דוגמאות איך אפשר להתנגד למישהו שאתם לא מסכימים איתו בדרך דמוקרטית?

**אימרי:** כמו במגרש הספורט, כך גם במדינה ישראל יש כללי משחק והבסיס שלהם זה שאסור לפגוע אחד בשני, וחייבים לשמור על כללי משחק אלו ולא להפר אותם.

אם כל אחד יעשה מה שבא לו, לא נצליח לחיות ביחד וזאת הסיבה שאנחנו מדינה דמוקרטית, הדמוקרטיה שומרת עלינו ומאפשרת לנו לחיות ביחד למרות המחלוקות והחוסר הסכמות שלפעמים יש.